दिल्ली के किराएदारों के लिए खुशखबरी: बिजली बिल को लेकर बड़ी राहत, CM केजरीवाल ने किया ऐलान  
चुनाव से पहले केजरीवाल का बड़ा ऐलान
किराएदारों को मिली राहत
बिजली बिल में मिलेगी छूट
दिल्‍ली चुनाव (Delhi Election) से पहले दिल्‍ली के मुख्‍यमंत्री अरविंद केजरीवाल (CM Arvind Kejriwal) ने किराए पर रहने वाले लोगों के लिए एक बड़ी राहत देने की घोषणा की है. किराएदारों को भी अब 200 यूनिट बिजली पर छूट मिलेगी. दिल्‍ली में आयोजित एक प्रेस कांफ्रेंस में मुख्‍यमंत्री अरविंद केजरीवाल ने इसकी घोषणा की. मुख्‍यमंत्री ने कहा कि कोई भी किराएदार अब दो डॉक्‍यूमेंट देकर बिजली कनेक्‍शन अपने नाम लगा सकता है. इस योजना को 'मुख्‍यमंत्री किराएदार बिजली मीटर योजना' के नाम से जाना जाएगा.